कप्तान जो रूट काफी अच्छी बल्लेबाजी कर रहे थे लेकिन वो 48 रन के स्कोर पर रन आउट हो गए। रूट ने 88 गेंदों का सामना किया और वो दो रन से अपने अर्धशतक से चूक गए। 30 रन पर बल्लेबाजी कर रहे बेन स्टोक्स को अश्विन ने रहाणे के हाथों कैच आउट करवा दिया। इशांत शर्मा ने जोस बटलर को 69 रन पर एलबीडब्ल्यू आउट कर दिया। तीसरे दिन के खेल के आखिरी गेंद पर मो. शमी ने आदिल राशिद को 11 रन पर रिषभ पंत के हाथों कैच आउट करवा दिया। इसके बाद चौथे दिन के खेल की पहली ही गेंद पर शमी ने ब्रॉड को पंत के हाथों कैच आउट करवा इंग्लैंड को 9वां झटका दिया। सैम कुर्रन अच्छी बल्लेबाजी कर रहे थे लेकिन इशांत के सटीक थ्रो की वजह से रन आउट हो गए। भारत की तरफ से मोहम्मद शमी को 4, इशांत को 2, अश्विन और बुमराह को 1-1 विकेट मिला।